kardosdrur/scandi-wiki huggingface dataset:
Designmuseum Danmark

Designmuseum Danmark ligger i Bredgade i København. Det viser dansk og internationalt kunsthåndværk og industrielt design fra det 20. århundrede, hvor ordet design bliver fremtrædende.
Museets formål er at inspirere industrien.

Til 2011 hed det Kunstindustrimuseet eller Det danske Kunstindustrimuseum og udstillede smukke møbler og kunstgenstande fra før 1950. Det blev grundlagt i 1890 og slog dørene op for publikum i 1893. En idé var at gøre forbrugerne kritiske og kvalitetsbevidste. Dets første direktør var maleren Pietro Krohn.

Bygninger 
Museet lå indtil 1926 på Vestre Boulevard (i dag H.C. Andersens Boulevard) overfor Københavns Rådhus i den bygning, der i dag kaldes H.C. Andersen Slottet.

I 1926 flyttede Kunstindustrimuseet ind i det tidligere kongelige Frederiks Hospital, som blev bygget 1752-1757 af arkitekterne Nicolai Eigtved og Laurids de Thurah. Museet fik tilbudt bygningerne i 1919.

Hospitalet blev omskabt til museum af nogle af tidens mest progressive danske arkitekter. Ivar Bentsen og Thorkild Henningsen stod for udformningen af bygningerne. De enkelte rum blev indrettet af arkitekten Kaare Klint, mens Poul Henningsen brugte sine helt nyudviklede PH-lamper. (Museet var det første danske museum med elektrisk lys).

I 2018 blev gårdspladsen foran museets hovedindgang omlagt til et udendørs, frit tilgængeligt udstillingsrum. Pladsen er tegnet af Cobe. Omlægningen blev realiseret med en donation fra Annie & Otto Johs. Detlefs' Fonde på 25 mio. kr. Pladsen blev indviet den 2. november 2018.

Webmuseum.dk 
Webmuseum.dk er et online museum for websidernes designhistorie, som blev indviet den 13. maj 2011 og drives af Designmuseum Danmark. Initiativtager til museet er Ida Engholm i regi af Center for Designforskning.

Museet indeholder kuraterede udstillinger af hjemmesider og inviterer brugere til selv at skabe udstillinger.

Ledelse 
 1893-1905 Pietro Krohn
 1906-1923 Emil Hannover
 1923-1943 Vilhelm Slomann
 1943-1945 Mouritz Mackeprang (konstitueret mens Slomann var i eksil i Sverige)
 1945-1949 Vilhelm Slomann
 1949-1966 Erik Zahle
 1966-1982 Erik Lassen
 1982-1994 Kristian Jakobsen
 1995-2011 Bodil Busk Laursen
 2011- Anne-Louise Sommer

Referencer

Eksterne henvisninger 

 

Museer i København
Frederiksstaden
Fredede bygninger, konstruktioner og anlæg i Københavns Kommune
Statsanerkendte museer i Danmark
Museer etableret i 1890
Design fra Danmark
Henri Sorvali

Henri Sorvali (født 19. oktober 1978 i Finland) er guitarist og keyboardspiller i folk metal-bandet Moonsorrow og keyboardspiller i Finntroll. Sovali går under navnet Trollhorn. Sent i 1990'erne spillede han også keyboard til nogle få liveoptrædener med The Rasmus. Han har også spillet i bandsene Thunderdogs og Lakupaavi (et sideprojekt af medlemmerne fra Moonsorrow) og ved studieoptagelserne til Ensiferums debutalbum.

Henvisninger 
 Henri Sorvali minibiografi 

Keyboardspillere fra Finland
Guitarister fra Finland
Finntroll
Moonsorrow
Den lyserøde panter slår igen

Den lyserøde panter slår igen (originaltitel: The Pink Panther Strikes Again) er en film fra 1976, instrueret af Blake Edwards. Filmen er den fjerde i serien om Den lyserøde panter. Sangen "Come to me" blev nomineret til en Oscar for bedste sang.

Filmen blev efterfulgt af Den lyserøde panter ta'r hævn.

Handling 

Charles Dreyfus (Herbert Lom) er efter lang tids indlæggelse på en mentalafdeling ved at komme sig over sit had til  Inspector Clousseau (Peter Sellers). For at tage Dreyfus' fremskridt i eget øjesyn tager Clousseau på besøg hos Dreyfus. På få minutter lykkes det Clousseau at minde Dreyfus om, hvor meget han hader ham, så han får et slemt tilbagefald.
Da Dreyfus' udskrivelse går galt, vælger han at stikke af fra hospitalet. Han bortfører videnskabsmanden Hugo Fassbender (Richard Vernon) og hans datter (Briony McRoberts) og flytter ind på slot i Bayern. Her tvinger han Fassbender til at bygge et dommedagsvåben, som han vil bruge til at true verden med total ødelæggelse. Dreyfus eneste krav er, at Clousseau skal udleveres død eller levende (helst død). Verdenssamfundet tager Dreyfus' trussel alvorligt og sender en hel hær af lejemordere efter Clousseau, der må tage til Bayern og Oktoberfest for at stoppe Dreyfus.

Medvirkende 
 Peter Sellers – Inspector Jacques Clousseau
 Herbert Lom – Charles Dreyfus
 Richard Vernon – Hugo Fassebender
 Briony McRoberts – Margo Fassbender
 Lesley-Anne Down – Olga Bariosova
 Omar Sharif – "Ægypteren"
 Burt Kwouk – Cato Fong

Eksterne henvisninger 
 
Komediefilm fra USA
Film instrueret af Blake Edwards
Slår igen
Britiske film fra 1976
Amerikanske film fra 1976
Tämä Ikuinen Talvi

Tämä Ikuinen Talvi (Denne evige vinter) er den fjerde demo af folk metalbandet Moonsorrow der blev udgivet i 1999 gennem Meat Hook Productions. Den blev genudgivet i 2001 på CD af Sagitarius Productions med kvalitetsforbedret musik og vokal. Nogle numre blev sunget om med en anden sangtekst.

Numre 
 "Taistelu Pohjolasta" (Kampen for Pohjola) – 12:12
 "Vihreällä Valtaistuimella" (På den grønne trone) – 8:47
 "Talvi" (Vinter) – 8:41
 "Luopion Veri" (Frafaldet blod) – 9:22
 "Kuun Suru" – 3:53 (Månesorg)

"Taistelu Pohjolasta" er komponeret i tre dele:

 Osa I – Luo Veljien (Til brødre)
 Osa II – Punaisen Lumen Valtakunta (Det røde snes rige)
 Osa III – Jäisten Järvien Kimalteessa (I den frosne flods blændende lys)

Musikere 
 Henri Sorvali – Guitar, keyboard, trommeprogrammering, mundharpe, ren vokal
 Ville Sorvali – Bas, vokal

Moonsorrow-album
Album fra 1999
Den lyserøde panter ta'r hævn

Den lyserøde panter ta'r hævn (originaltitel: Revenge of the Pink Panther) er en film fra 1978, instrueret af Blake Edwards. Filmen er den femte i serien om Den lyserøde panter. Filmen er den sidste med Peter Sellers, selvom efterfølgeren På sporet af den lyserøde panter har klip med Sellers med.

Handling 

Den franske pengemand Philippe Douvier (Robert Webber) indgår en aftale med mafiaen i New York om stofsalg. Mafiaen er dog ikke helt sikker på Douviers evner, så han forsøger at overbevise dem ved at dræbe Frankrigs kendteste mand, Inspector Jacques Clousseau (Peter Sellers). Hans første forsøg går galt, men andet forsøg ser ud til at lykkes (det er dog en blaffer, som har stjålet Clousseau's bil og tøj, der omkommer). Clousseau erklæres derfor død, og hans gamle chef Charles Dreyfus (Herbert Lom) udskrives fra den mentalafdeling, han er indlagt på, da hans plageånd nu er død.

Clousseau tager hjem til sin lejlighed blot for at erfare, at Cato (Burt Kwouk) har lavet den om til et kinesisk bordel. Efter at have afsløret sin identitet for Cato, møder Clousseau Douviers nu kasserede elskerinde Simone Legree (Dyan Cannon), der fortæller ham, at Douvier er i Hong Kong for at lægge sidste hånd på aftalen med amerikanerne. Clousseau tager derfor til Hong Kong for at stoppe Douvier uden at vide, at Charles Dreyfus også er på sporet af Douvier.

Medvirkende 
 Peter Sellers – Inspector Jacques Clousseau
 Herbert Lom – Charles Dreyfus
 Dyan Cannon – Simone Legree
 Robert Webber – Philippe Douvier
 Burt Kwouk – Cato Fong
 Robert Loggia – Al Marchione

Eksterne henvisninger 
 

Ta'r hævn
Film instrueret af Blake Edwards
Britiske film fra 1978
Ursula Andress

Ursula Andress (født 19. marts 1936) er en schweizisk skuespillerinde født i Ostermundigen, Bern, Schweiz.

Hun blev berømt for scenen i James Bond-filmen Dr. No (1962), hvor hun dukker op af vandet iført en hvid bikini.

Familie 
Hendes yngre søster Kàtey Andress forsøgte at starte en modelkarriere – dog uden held.

Gift med og skilt fra:
 John Derek (1957-1966)

Levede med:
 Harry Hamlin (1978-1982)

Lever nu med:
 Lorenzo Rispoli (1983-)

Film 
 1962 Dr. No
 1963 Fun In Acapulco, (dansk titel: Sjov i Acapulco, med Elvis Presley i hovedrollen)
 1967 Casino Royale

Eksterne henvisninger 

 

Skuespillere fra Schweiz
Bond-piger
På sporet af den lyserøde panter

På sporet af den lyserøde panter (originaltitel: Trail of the Pink Panther) er en film fra 1982, instrueret af Blake Edwards. Filmen er den sjette i serien om Den lyserøde panter. Filmen er mestendels en sammensurium af klip fra gamle panter-film.

Klippene med Peter Sellers, der ikke er set før, er slettede scener fra Den lyserøde panter slår igen.

Handling 

Diamanten Den lyserøde panter er endnu engang blevet stjålet, og Inspector Jacques Clousseau bliver sat på sagen. Midt under opklaringsarbejdet forsvinder Clousseau dog, og journalisten Marie Jouvet (Joanna Lumley) tager ud for at lave en dokumentarfilm om Clousseaus liv. Hun interviewer flere af de personer, der har mødt Clousseau, hvilket muliggør mange flashbacks fra tidligere film.

Medvirkende 
 Peter Sellers – Inspector Jacques Clousseau
 Herbert Lom – Charles Dreyfus
 Joanna Lumley – Marie Jouvet
 Richard Mulligan – Clousseaus far
 Burt Kwouk – Cato Fong
 David Niven – Sir Charles Lytton/Fantomet
 Capucine Germaine Lefebvre – Simone Clousseau

Eksterne henvisninger 
 

Amerikanske film fra 1982
Den lyserøde panter
Film instrueret af Blake Edwards
Britiske film fra 1982
Folketingsår

Et folketingsår er den periode, der normalt begynder med Folketingets åbning den første tirsdag i oktober kl. 12 og afsluttes samme tidspunkt det efterfølgende år. I realiteten afsluttes Folketingsåret dog midt i juni, hvor Folketinget går på sommerferie. I ikke-valgår udgør folketingsåret tillige en folketingssamling.

Hvis der imidlertid har været afholdt folketingsvalg, deles folketingsåret op i to samlinger. Den først samling omfatter folketingsåret indtil det nyvalgte Folketing træder sammen. Den anden samling omfatter folketingsåret efter det nyvalgte ting er trådt sammen.

Selv om Folketinget har sommerferie fra juni til oktober, kan tinget træde ekstraordinært sammen i ferieperioden hvis der er brug derfor. Derudover afholdes altid et møde i begyndelsen af september med 1. behandling af det kommende kalenderårs finanslov.

Noter

Litteratur
Skou, Kaare R. (2005). Dansk politik, Aschehoug

Se også
Folketingsvalg
Folketingets åbning

Folketinget
Europavej E66

E66 er en europavej, der følger ruten Fortezza – St. Candido – Spittal an der Drau – Villach – Klagenfurt – Graz – Veszprém – Székesfehérvár.

Indtil 1992 hed vejforbindelsen Esbjerg-Malmö E66. I dag indgår dette vejstykke i E20.

Eksterne henvisninger 

66
Veje i Italien
Veje i Østrig
Veje i Ungarn
Adam Hart

Adam Hart er hovedpersonen i en række fortællinger af Erwin Neutzsky-Wulff. 

Hart er en privatdetektiv med speciale i okkulte mysterier, og arbejder sammen med vennen Victor Janis, hvis dagbøger udgør fortællingerne. 

Hart og Janis er bosiddende i København på den fiktive adresse Sværtegade 13.

Adam Hart-bøger 
Adam Harts opdagelser (1972)
Adam Hart og sjælemaskinen (1977)
Victor Janis & Søn (1977)
Oiufael (1977)

Adam Hart-film 
Adam Hart i Sahara (1990)

Litterære personer
Brachiosaurus

Brachiosaurus var en slægt af planteædende dinosaurer som levede fra den sene juratid til den tidlige kridttid. I lang tid mente man at Brachiosaurus var den største dinosaur som havde eksisteret, men man har siden fundet større arter. Brachiosaurus var 25 meter lang, kunne løfte sit hoved 13 meter over jorden, og vejede 32-37 ton.

Brachiosaurus-arter 
Brachiosaurus altithorax
Brachiosaurus brancai

Dinosaurer
Flekkerøy

Flekkerøy er en bydel som ligger på den største ø i Kristiansand. Øen er 6,6 km² stor. Den har 2 632 indbyggere (1. januar 2005). Øen har tilknytning til fastlandet via en 2 321 meter lang undersøisk tunnel.

Historik 
Flekkerøy var en vigtig havn i Skagerrak i 1500-tallet, og fra 1540 var Flekkerøy den vigtigste uthavn for skibstrafikken mellem Nordsøen og Østersøen på Agdesiden. De første befæstninger i området blev anlagt i 1555 og havde navnet Flekkerhus festning. Stedets og havnens betydning fremgår også af at lenet fra 1559 (forbigående) havde navnet Flekkerhus len.

9. januar 1628 gik et kongebrev til Christopher Giøe som var lensherre på Agdesiden med befaling om at bygge et blokhus på Slottsholmen på Flekkerøy. Det stod færdigt i 1635. Slottsholmen kaldtes også Gammeløya, og senere Christiansø. 

Hovedtoldstedet for Nedenes og Mandals len blev i 1634 efter kongelig befaling givet til Flekkerøy. Alle kromænd som boede på fastlandet (Indre Flekkerøy/Kroodden) blev pålagt at flytte til Slottsholmen. Det samme galdt toldere og visitøre. Flekkerøy havn blev af rigsrådet på denne tid sagt at være skabt af naturen som nøglen til Østersøen og Vesterhavet. Efter kongelig besøg i foråret 1635 fik Slottsholmen navnet Christiansø.

Kongen ville gøre Flekkerøy til en stærkt befæstet havn og til et midtpunkt for hele lenets administration. I 1635 fik lensherren derfor ordre fra kongen om at residensen skulle lægges i nærheden av Christiansø. Om sommeren, i skibnings- og sørøversæsonen skulle lensherren bo på selve den befæstede ø. Sommerresidensen ble bygget i murstein og stod færdig i 1642. Lindebø gård på Flekkerøy var ladegård under fæstningen.

Bydele i Kristiansand
Øer i Agder
Norges historie
Normalspor

Normalspor er jernbanespor anlagt med sporvidden 1.435 mm. Denne sporvidde blev fastlagt af George Stephenson i forbindelse med anlægget af Stockton-Darlington Jernbane, der normalt anses for at være verdens første jernbane. Da man begyndte at anlægge jernbaner, var et af de store spørgsmål hvilken sporvidde, man skulle anvende. Det førte efterhånden til den standardiserede afstand på 1.435 mm mellem indersiderne af jernbaneskinnerne.

Omkring 60 procent af verdens jernbaner er anlagt med normalspor, deriblandt størstedelen af de europæiske lande.

Lande med normalsporvidde

Se også 
 Sporvidde

Kilder

Eksterne henvisninger 

Jernbaneanlæg
Pharmadanmark

Pharmadanmark er en dansk  fagforening for ledere og ansatte  inden for life science, blandt andet i lægemiddel- og medicoindustrien, på universiteter, på hospitaler, i styrelser og på apoteker. Fagforeningen har også en sektion for studerende inden for uddannelser, der retter sig mod life science-området.

Pharmadanmark har i alt ca. 8.500 medlemmer, heraf 6.000 erhvervsaktive medlemmer. Flertallet er farmaceuter (cand.pharm.er), mens øvrige medlemmer har en anden akademisk baggrund, som f.eks. cand. scient.er i molekylær biomedicin, medicinalkemi, kemi og lægemiddelvidenskab — samt medlemmer med udenlandske uddannelser. 60 procent er ansat på privat-området (lægemiddel-, biotek- og medicoindustrien), 30 procent i det offentlige (sygehuse, universiteter og offentlige myndigheder) og 10 procent på apotek.

Foreningen besluttede i 2023 at udvide optagelsesgrundlaget, således at professionsbachelorer ansat i life science-industrien, for eksempel sygeplejersker, også kan blive medlem.

Pharmadanmark er medlem af centralorganisationen Akademikerne og har bl.a. samarbejdsrelationer til Farmakonomforeningen, Danmarks Apotekerforening og brancheorganisationer inden for life science.

Foreningens formand har siden august 2022 været farmaceut Tanja Villumsen, næstformænd er Dorte Clausen og Stine Mogensen.

Foreningen udgiver medlemsbladet Pharma, som udkommer ni gange om året. Foreningen udsender også et ugentligt nyhedsbrev med nyheder om life science og Pharmadanmark. Det hedder Fredag Formiddag og har cirka 9.000 abonnenter.

Historie 
Foreningen blev stiftet 11. oktober 1873 under navnet Pharmaceutisk Medhjælperforening. I 1909 ændredes navnet til Dansk Farmaceutforening for derefter den 1. februar 2007 at skifte til Pharmadanmark. Ved samme lejlighed blev der åbnet for, at andre end farmaceuter og humanbiologer kunne blive medlem.

I marts 2021 annoncerede Pharmadanmark og Den Danske Dyrlægeforening, at de to foreninger ville samle kræfterne i et nyt fællessekretariat, som skulle servicere de to selvstændige foreninger. Intentionen med den nye struktur var at give større mulighed for at udvikle medlemstilbud og give de to foreninger mere robusthed. Året efter stoppede de to foreninger dog samarbejdet igen, fordi det var vurderingen, at de ønskede synergier ikke var blevet opnået.

Kilder

Eksterne henvisninger 
 

Farmakologi
Sundhedsvæsen i Danmark
Apoteksvæsen
Etableret i 1873
Fagforbund under AC
Allan Simonsen (racerkører)

Allan Simonsen (5. juli 1978 i Odense - 22. juni 2013 i Le Mans) var en dansk racerkører bosat i Melbourne i Australien. Han blev nummer 4 i gokart VM 1994 og var indehaver af 4 danske og skandinaviske gokarttitler. I 1998 vandt han sølv i EM for gokarts.

Allan Simonsen blev først for alvor kendt i de danske medier under Le Mans 2007, da han sammen med danske Lars Erik Nielsen og Pierre Ehret fik en tredjeplads i GT2 klassen.

Privatliv 
Simonsen havde en kæreste ved navn Carina. Sammen havde de en datter, som blev født i 2012.

Død 
Simonsen døde som følge af de kvæstelser, han pådrog sig ved en ulykke under Le Mans-løbet i 2013, hvor han forulykkede kort tid efter starten var gået. Simonsen lå nummer ét i sin kategori i løbet, kørende for Aston Martin, da ulykken indtraf.
I en pressemeddelelse fortæller Le Mans-arrangørerne, at Allan Simonsen var ved bevidsthed umiddelbart efter ulykken. Han døde af sine kvæstelser kort tid efter, at han var blevet kørt i ambulance hen til lægetjenesten ved Le Mans.

Allan Simonsen stillede op for det rent danske hold i en Aston Martin i amatørklassen LM GTE Am sammen med holdkammeraterne Christoffer Nygaard og Kristian Poulsen.
Uheldet betød, at samtlige deltagere i Le Mans i noget tid måtte løfte foden fra speederen, mens en safety car kom på banen, så området, hvor Allan Simonsen forulykkede, kunne blive ryddet. Allan Simonsen var en erfaren racerkører, der det år kørte sit syvende Le Mans. Han blev 34 år gammel og efterlod sig en kæreste og en datter på ét år.

Efter ulykken blev de pårørende kontaktet af Aston Martin, der tilbød at trække alle deres biler ud af løbet til ære for ham. Familien takkede nej til tilbuddet.

Racerkarriere

Resultater over 24 timers løbet ved Le Mans

Kilder

Eksterne henvisninger 
 
 Allan Simonsens officielle hjemmeside
 Allan Simonsens CV 
 
 Hjemmesiden for Allans Simonsens Le Mans Team

Motorsportsfolk fra Danmark
Personer fra Odense
Omkomne ved motorsport
Vodka martini

Vodka martini, også kaldet vodkatini, er en drink, som er en variant af dry martini bestående af vodka og vermouth.

En standard vodka martini består af vodka, dry vermouth og is. Ingredienserne enten røres eller rystes sammen i en shaker. Drinken serveres uden is, pyntet med enten en oliven, en skive citron eller kapers. 

James Bonds originale variant kaldet Vesper, fra bogen Casino Royale (1953) af Ian Fleming, består af 6 dele gin, 2 dele vodka og 1 del dry vermouth. I filmene er det dog vodka martini James Bond beder om, grundet product placement af diverse vodkaproducenter.

Drinks
Real Valladolid

Real Valladolid er en spansk fodboldklub fra Valladolid der spiller i landets bedste række, Primera Division, bedre kendt som LaLiga Santander.

Historie 
Klubben blev grundlagt i 1928 og debuterede i Primera Division i 1947. Siden klubbens første nedrykning i 1958 var klubben en elevatorklub. I perioden 1992-2004 lykkedes det dog at være i den bedste række uafbrudt. Klubbens bedste placering er en 7. plads i 1996/1997.

Klubben har to gange været i finale i Copa del Rey, dog uden at vinde.

I 2006/2007-sæsonen vandt Segunda Division og rykkede dermed op.

Titler 
Copa del Rey:
 Sølv (2): 1949/1950, 1988/1989

Kendte spillere 
  José Luis Caminero 
  Fernando Hierro

Eksterne henvisninger 

Real Valladolids officielle hjemmeside

Valladolid, Real
Etableret i 1928
Valladolid
Dale Torborg

Dale Torborg (født d. 24. oktober 1971) er en amerikansk baseballtræner for Chicago White Sox og tidligere fribryder for World Championship Wrestling.

Karriere

World Championship Wrestling 
Dale Torborg mødte Hulk Hogan på et fly engang, og Hogan fik ham overtalt til at prøve lykken i wrestling. Dale Torborg slog efter mange år igennem på WCW tv som The KISS Demon, en figur baseret på Glam rock bandet KISS. WCW, der dengang blev styret af Eric Bischoff, havde fået en aftale i hus med frontmanden Gene Simmons om en wrestler der repræsenterede KISS. Dale Torborg fik dog meget minimal succes i denne figur. Da WCW gav Eric Bischoff sparket, blev figuren udelukkende brugt som jobber, til wrestlere der ikke engang selv var stjerner. Figuren forsvandt da Eric Bischoff og Vince Russo overtog magten i april 2000. Dog vendte The KISS Demon tilbage i sommeren 2000, og fejdede med Vampiro, kort tid efter Vampiro havde besejret Sting i en Inferno match. The Demon og Vampiro havde en Graveyard match ved WCW Bash at the Beach hvor Vampiro besejrede ham, og derefter begyndte The Demon at opføre sig som en håndlanger for Vampiro. Det var her Dark Carnival blev dannet, en gruppe der bestod af galninge, alle iført ansigtsmaling. The Demon forlod dog gruppen, og hjalp Sting mod dem. Herefter forsvandt Torborg fuldstændig.

Efter wrestling 
Torborg blev styrketræner for Baseball holdet, Chicago White Sox. Han oplevede dog få comebacks til wrestling, da TNA i 2006 bragte ham ind i en såkaldt Basebrawl fejde, hvor han, baseball spilleren A.J. Pierzynski og en wrestler, kæmpede mod tre wrestlere der havde generet baseball sporten.

Privat 
Dale Torborg er gift med Asya, kvindewrestleren fra World Championship Wrestling.

Eksterne henvisninger 
 
 

Wrestlere fra USA
Personer fra Chicago
RCD Espanyol

RCD Espanyol er en spansk fodboldklub fra Barcelona der spiller i La Liga. Klubben er den lille klub fra Barcelona og sammenlignes derfor ofte med FC Barcelona.

Historie 
Klubben blev grundlagt i 1900 og har ofte spillet i La Liga.

Klubben har vundet Copa del Rey fire gange.

I 2006/2007-sæsonen var klubben i finalen i UEFA Cuppen, hvor det blev til et nederlag mod Christian Poulsen og Sevilla FC.

Spillertruppen i 2020/21

Titler 
Copa del Rey:
 Vinder (4): 1928/29, 1939/40, 1999/00, 2005/06
 Sølv (5): 1910/11, 1914/15, 1940/41, 1946/47, 1956/57

UEFA Cup:
 Sølv (2): 1987/88, 2006/07

Kendte spillere 
  Paolo Sousa 
  José Emilio Amavisca
  Ivan Helguera
  Jordi Cruyff
  Raul Tamudo
  Albert Riera
  Florin Răducioiu
  Ivan De La Pena

Danske spillere 
  Sebastian Herrera
  John Lauridsen
  Martin Braithwaithe

Eksterne henvisninger 

 Espanyols officielle hjemmeside

Etableret i 1900
Levante UD

Levante er en spansk fodboldklub fra Valencia der spiller i La Liga. Klubben er den ældste klub i byen, mens Valencia CF er den mest succesrige.

Historie 
Klubben blev grundlagt i 1909, men den debuterede ikke i den bedste række før 1963. Det blev dog i første omgang kun til to sæsoner (men den første var især god, da man formåede at vinde begge kampe mod Valencia CF).

I 2004/2005 var klubben igen en enkelt sæson i La Liga. I 2006 rykkede klubben op igen, og via en 15. plads i La Liga i sæsonen 2006/2007 lykkedes det igen at blive oppe i det fine selskab.

Levante formåede at overtage førstepladsen i La Liga for første gang i klubbens 102-årige historie d. 23. oktober 2011.

Titler 
Ingen

Kendte spillere 
  Sergio García
  Johan Cruyff
  Johan Mjällby
  Olivier Kapo
  Obafemi Martins

Eksterne henvisninger 

Levantes officielle hjemmeside

Fodboldklubber i Spanien
Etableret i 1909
Valencia
Urkraft (album)

Urkraft er det tredje album fra viking metal-bandet Thyrfing som blev udgivet i 2000 gennem Hammerheart Records. På nogen udgaver af albummet er der et bonuscovernummer af "Over the Hills and Far Away" af musikeren Gary Moore.

Numre 
 "Mjölner" – 5:30
 "Dryckeskväde" – 3:54
 "Sweoland Conqueror" – 6:30
 "Home Again" – 7:45
 "The Breaking of Serenity" – 4:28
 "Eldfärd" – 1:39
 "Ways of a Parasite" – 4:39
 "Jord" – 5:17
 "The Slumber of Yesteryears" – 3:48
 "Till Valfader Urgammal" – 4:00
 "Urkraft" – 7:37
 "Over the Hills and Far Away" – 5:01 (Gary Moore cover)

Metalalbum
Album fra 2000
Album fra Sverige
The Bad Touch

"The bad touch" eller "Discovery Channel" er en sang af The Bloodhound Gang. Det var den første single på deres 3. album Hooray for Boobies og blev meget populær.

Sangen handler som så mange andre Bloodhound Gang-sange om sex.

Sange fra 1999